Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1678

1. Az analízisre szánt minta elõkészítése Ezeket a mintákat úgy kell elõkészíteni, hogy az analitikai módszer szerinti mennyiséget bemérve, a bemért mennyiség a laboratóriumi mintára nézve homogén és reprezentatív legyen. 1.1. Szükséges óvintézkedések Az összes mûveletet úgy kell elvégezni, hogy amennyire csak lehetséges elkerüljük a minta szennyezõdését és összetételében való változást. Aprítás, keverés és a szitálás mûveletét a lehetõ leggyorsabban kell elvégezni, hogy a minta a lehetõ legkevesebb ideig érintkezzen a levegõvel és a fénnyel. Olyan malmok vagy darálók, amelyek érezhetõen felmelegítik a mintát, nem használhatók. Kézi aprítás ajánlott olyan takarmányminták esetében, amelyek különösen érzékenyek a hõre. Ügyeljünk rá és biztosítsuk, hogy az aprító eszköz maga ne lehessen a mikroelem szennyezõdés forrása. Amennyiben a minta elõkészítés a minta szignifikáns nedvességtartalom változása nélkül nem végezhetõ el, határozzuk meg a minta nedvességtartalmát a minta elõkészítés elõtt és után is a III. fejezet 4. pontjában leírt módszer szerint. 1.2. Eljárás Keverjük át géppel vagy kézzel alaposan a végsõ mintát. Osszuk két egyenlõ részre (ahol alkalmazható, a negyedelõ módszert kell használni). Tároljuk a részek egyikét megfelelõen tiszta, száraz, légmentesen záró fedõvel ellátott mintatartóban, és egy másik részt, vagy annak egy reprezentatív részét, legalább 100 g-ot készítsünk elõ az alábbiakban leírtak szerint. 1.2.1. Eredeti állapotukban darálható takarmányok Kivéve, ha az analízis módszer másként rendelkezik, daráljuk – ha szükséges – a mintát és a teljes mennyiséget szitáljuk át 1 mm négyszögletes szitanyílású szitán (az ISO R565 ajánlása szerint). Kerüljük el a minta bármilyen túldarálását. Keverjük össze a szitált mintát és tegyük a teljes mennyiséget megfelelõen tiszta, légmentesen záró fedõvel ellátott mintatartóba. Közvetlenül a vizsgálati mennyiség bemérése elõtt keverjük össze alaposan még egyszer a mintát. 1.2.2. Szárítás után darálható minták Kivéve, ha az analízis módszer másként rendelkezik, szárítsuk a mintát a III. fejezetben leírt nedvesség-meghatározási módszer 4.3. pontjában foglalt, elõszárítási eljárás szerint, hogy nedvesség tartalma 8–12% körüli értékre csökkenjen. Ezután az 1.2.1. pontban leírtak szerint járjunk el. 1.2.3. Folyékony vagy félig-folyékony takarmányok Tegyük a mintát megfelelõen tiszta, száraz, légmentesen záró fedéllel ellátott mintatartóba. Keverjük össze alaposan mégegyszer, közvetlenül a vizsgálati mennyiség bemérése elõtt. 1.2.4. Egyéb takarmányok Azokat a mintákat, amelyeket a fenti eljárások egyikével sem lehet elõkészíteni, úgy kell kezelni, olyan eljárást alkalmazva, amely biztosítja, hogy az analízishez bemért minta mennyiség a végsõ mintára nézve homogén és reprezentatív. 1.3. A minták tárolása A mintákat olyan hõmérsékleten kell tárolni, amely nem változtatja meg azok összetételét. Vitaminanalízisre szánt mintákat vagy más olyan anyagokat, amelyek különösen érzékenyek a fényre, barna színû, üveg mintatartóban kell tárolni.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes